ਚੀਨ ਦਾ ਸ਼ਿੰਘਾਈ ਸ਼ਹਿਰ

ਬ੍ਰੈਗਜ਼ਿਟ, ਕੋਰੋਨਾਵਾਇਰਸ ਅਤੇ ਵਪਾਰਕ ਟਕਰਾਅ ਸ਼ਾਇਦ ਆਰਥਿਕ ਰੁਖ਼ ਬਦਲ ਰਹੇ ਹੋਣ, ਪਰ ਤੱਤਕਾਲ ਚੁਣੌਤੀਆਂ ਦੇ ਬਾਵਜੂਦ ਅਗਲੇ ਕੁਝ ਦਹਾਕਿਆਂ ਵਿੱਚ ਦੁਨੀਆਂ ਦੀ ਅਰਥਵਿਵਸਥਾ ਦਾ ਤੇਜ਼ ਗਤੀ ਨਾਲ ਵੱਧਣ ਦਾ ਅੰਦਾਜ਼ਾ ਹੈ। 

ਬਲਕਿ ਸਾਲ 2050 ਤੱਕ ਵਿਸ਼ਵ ਬਾਜ਼ਾਰ ਦੇ ਮੌਜੂਦਾ ਅਕਾਰ ਤੋਂ ਦੁਗਣਾ ਹੋਣਾ ਪ੍ਰਸਤਾਵਿਤ ਕੀਤਾ ਜਾ ਰਿਹਾ ਹੈ, ਇਥੋਂ ਤੱਕ ਕਿ ਯੂਐਨ ਦੇ ਅਨੁਮਾਨ ਅਨੁਸਾਰ ਦੁਨੀਆਂ ਦੀ ਆਬਾਦੀ ਵਿੱਚ ਮਾਮੂਲੀ 26 ਫ਼ੀਸਦ ਵਾਧਾ ਹੋਵੇਗਾ।

ਇਹ ਵੀ ਪੜ੍ਹੋ

ਇਹ ਵਾਧਾ ਆਪਣੇ ਨਾਲ ਬਹੁਤ ਸਾਰੇ ਬਦਲਾਅ ਲੈ ਕੇ ਆਵੇਗਾ। ਚਾਹੇ ਇਹ ਕਹਿਣਾ ਚੁਣੌਤੀਆਂ ਭਰਿਆ ਹੈ ਕਿ ਭਵਿੱਖ ਕਿਹੋ ਜਿਹਾ ਹੋਵੇਗਾ, ਬਹੁਤੇ ਅਰਥਸ਼ਾਸਤਰੀ ਇੱਕ ਗੱਲ 'ਤੇ ਸਹਿਮਤ ਹਨ, ਅੱਜ ਦੇ ਵਿਕਾਸਸ਼ੀਲ ਬਾਜ਼ਾਰ ਕੱਲ ਦੀਆਂ ਅਰਥਿਕ ਮਹਾਂਸ਼ਕਤੀਆਂ ਹੋਣਗੇ। 

ਕੌਮਾਂਤਰੀ ਪੇਸ਼ੇਵਰ ਸੇਵਾਵਾਂ ਦੇਣ ਵਾਲੀ ਫ਼ਰਮ 'ਦਾ ਵਰਲਡ ਇੰਨ 2050' ਦੀ ਰਿਪੋਰਟ ਮੁਤਾਬਿਕ, 30 ਸਾਲਾਂ 'ਚ, ਦੁਨੀਆਂ ਦੀਆਂ ਸੱਤ ਵੱਡੀਆਂ ਅਰਥ ਵਿਵਸਥਾਵਾਂ ਵਿੱਚੋਂ ਛੇ ਅੱਜ ਦੀਆਂ ਉੱਭਰ ਰਹੀਆਂ ਅਰਥਵਿਵਸਥਾਵਾਂ ਹੋਣਗੀਆਂ। ਹੈਰਾਨੀ ਦੀ ਗੱਲ ਹੈ ਅਮਰੀਕਾ ਦੂਜੇ ਸਥਾਨ ਤੋਂ ਤੀਸਰੇ 'ਤੇ ਸਰਕੇਗਾ, ਜਪਾਨ ਚੋਥੇ ਤੋਂ ਅੱਠਵੇਂ 'ਤੇ ਅਤੇ ਜਰਮਨੀ ਪੰਜਵੇਂ ਤੋਂ ਨੌਵੇਂ 'ਤੇ ਆ ਜਾਵੇਗਾ। 

ਰਿਪੋਰਟ ਮੁਤਾਬਿਕ, ਵੀਅਤਨਾਮ, ਫਿਲਪਾਈਨਜ਼ ਅਤੇ ਨਾਈਜੀਰੀਆ ਵਰਗੀਆਂ ਛੋਟੀਆਂ ਅਰਥਵਿਵਸਥਾਵਾਂ ਵੀ ਅਗਲੇ ਤਿੰਨ ਦਹਾਕਿਆਂ ਦੌਰਾਨ ਆਪਣੀ ਰ... ਅਧਿਕਤਮ 4000 ਅੱਖਰਾਂ ਲਈ ਲੇਖ ਨੂੰ ਜਾਰੀ ਰੱਖੋ:
ੈਂਕਿੰਗ ਵਿੱਚ ਵੱਡੀ ਛਾਲ ਲਗਾਉਣਗੀਆਂ।

ਅਸੀਂ ਪੰਜ ਦੇਸਾਂ ਜਿਨਾਂ 'ਚ ਬਹੁਤ ਜ਼ਿਆਦਾ ਵਾਧੇ ਦੀ ਸੰਭਾਵਨਾ ਹੈ, ਵਿੱਚ ਰਹਿਣ ਵਾਲੇ ਲੋਕਾਂ ਨਾਲ ਨਾਲ ਗੱਲ ਕੀਤੀ ਤਾਂ ਕਿ ਇਹ ਪਤਾ ਲਗਾਇਆ ਜਾ ਸਕੇ ਕਿ ਉਹ ਪਹਿਲਾਂ ਤੋਂ ਤੇਜ਼ੀ ਨਾਲ ਹੋ ਰਹੀਆਂ ਤਬਦੀਲੀਆਂ ਨਾਲ ਕਿਵੇਂ ਤਾਲਮੇਲ ਬਣਾ ਰਹੇ ਹਨ। 

ਇਹਨਾਂ ਥਾਵਾਂ 'ਤੇ ਰਹਿਣ ਨਾਲ ਕੀ ਫਾਇਦਾ ਹੁੰਦਾ ਹੈ ਅਤੇ ਉਹ ਕਿਹੜੀਆਂ ਚੁਣੌਤੀਆਂ ਦਾ ਸਾਹਮਣਾ ਕਰਦੇ ਹਨ ਜਦੋਂ ਉਨ੍ਹਾਂ ਦੇ ਦੇਸ ਦਰਜਾਬੰਦੀ ਦੀ ਦੌੜ ਵਿੱਚ ਅੱਗੇ ਵਧਦੇ ਹਨ।

"ਸ਼ਿੰਘਾਈ ਇੱਕ ਉੱਦਮੀ ਅਤੇ ਬਹੁਤ ਹੀ ਵਪਾਰਕ ਸੋਚ ਵਾਲਾ ਸ਼ਹਿਰ ਹੈ।"

ਚੀਨ

ਜਿਵੇਂ ਕਿ ਜੀਡੀਪੀ ਦੁਆਰਾ ਖ਼ਰੀਦ ਸ਼ਕਤੀ ਦੀ ਬਰਾਬਰਤਾ (ਪੀਪੀਪੀ) ਜ਼ਰੀਏ ਮਾਪਿਆ ਜਾਂਦਾ ਹੈ, ਜੋ ਸਾਰੇ ਦੇਸਾਂ ਵਿੱਚ ਕੀਮਤ ਦੇ ਪੱਧਰ ਦੇ ਫ਼ਰਕ ਨੂੰ ਨਿਰਧਾਰਿਕ ਕਰਦਾ ਹੈ, ਚੀਨ ਪਹਿਲਾਂ ਹੀ ਦੁਨੀਆਂ ਦੀ ਇੱਕ ਵੱਡੀ ਅਰਥਵਿਵਸਥਾ ਹੈ।

ਪਿਛਲੇ ਇੱਕ ਦਹਾਕੇ ਵਿੱਚ ਏਸ਼ੀਆਈ ਤਾਕਤਾਂ ਨੇ ਬਹੁਤ ਜ਼ਿਆਦਾ ਆਰਥਿਕ ਫ਼ਾਇਦਾ ਦੇਖਿਆ, ਪਰ ਅਰਥਸ਼ਾਸਤਰੀ ਵਾਅਦਾ ਕਰਦੇ ਹਨ ਕਿ ਭਵਿੱਖ ਵਿੱਚ ਜੋ ਕੁਝ ਹੋਵੇਗਾ ਇਹ, ਉਸ ਦੀ ਮਹਿਜ਼ ਝਲਕ ਹੈ। 

ਵੱਡੇ ਆਰਥਿਕ ਬਦਲਾਅ ਨਾਗਰਿਕਾਂ ਦੀਆਂ ਨਜ਼ਰਾਂ ਦੇ ਸਾਹਮਣੇ ਵਾਪਰ ਰਹੇ ਹਨ।

1-ਮਿੰਟ ਚਾਈਨਿਜ਼ ਕਿਤਾਬ ਦੇ ਲੇਖਕ ਰੋਵਨ ਕੋਹਲ ਕਹਿੰਦੇ ਹਨ, " ਪਿਛਲੇ ਕੁਝ ਸਾਲਾਂ ਤੋਂ ਮੇਰਾ ਘਰ, ਸੁਜਹੌ ਦਾ ਇੰਡਸਟਰੀਅਲ ਪਾਰਕ, ਸ਼ੌਪਿੰਗ ਮਾਲਾਂ, ਪਾਰਕਾਂ ਰੈਸਟੋਰੈਂਟਾਂ ਅਤੇ ਟਰੈਫ਼ਿਕ ਦਾ ਅਧੁਨਿਕ ਚਮਕਦਾ ਸਵਰਗ ਹੈ। ਪਰ ਜਦੋਂ ਮੈਂ ਪਹਿਲੀ ਵਾਰ (15 ਸਾਲ ਪਹਿਲਾਂ) ਚੀਨ ਆਇਆ ਸੀ, ਸਾਰਾ ਇਲਾਕਾ ਪਾਣੀ ਦਾ ਭਰਿਆ ਅਤੇ ਖੇਤ ਸਨ। ਚੀਨ ਵਿੱਚ ਇਹ ਆਮ ਕਹਾਣੀ ਹੈ। ਸਾਰਾ ਦੇਸ ਬਦਲ ਰਿਹਾ ਹੈ।"

ਇਸ ਬੇਰੋਕ ਵਾਧੇ ਦੇ ਚਲਦਿਆਂ, ਬਦਲਾਅ ਨਵੇਂ ਉੱਦਮੀਆਂ ਨੂੰ ਆਪਣੇ ਵੱਲ ਆਕਰਸ਼ਿਤ ਕਰਦੇ ਹਨ ਅਤੇ ਉਨ੍ਹਾਂ ਨੂੰ ਜੋ ਵਿੱਤੀ ਮੌਕਿਆਂ ਦੀ ਭਾਲ 'ਚ ਹਨ। ਚੀਨ ਦੇ ਸਭ ਤੋਂ ਵੱਡੇ ਸ਼ਹਿਰ ਸ਼ਿੰਘਾਈ ਤੋਂ ਬਹੁਤ ਸਾਰੇ ਨਵੇਂ ਆਉਣ ਵਾਲੇ ਲੋਕਾਂ ਨੇ ਆਪਣੀ ਸ਼ੁਰੂਆਤ ਕੀਤੀ।

ਸ਼ਿੰਘਾਈ ਅਧਾਰਿਤ ਫ਼ਲਕਰਮ ਸਟ੍ਰੈਟੇਜਿਕ ਐਡਵਾਈਜ਼ਰਜ ਦੇ ਸੰਸਥਾਪਕ ਅਮਰੀਕੀ ਮੂਲ ਦੇ ਜੌਨ ਪਾਬਨ ਕਹਿੰਦੇ ਹਨ, "ਸ਼ਿੰਘਾਈ ਇੱਕ ਉੱਦਮੀ ਅਤੇ ਬਹੁਤ ਹੀ ਵਪਾਰਕ ਸੋਚ ਵਾਲਾ ਸ਼ਹਿਰ ਹੈ।" 

"ਤੜਕੇ ਬਾਜ਼ਾਰਾਂ ਵਿਚ ਵਪਾਰੀਆਂ ਤੋਂ ਲੈ ਕੇ ਦੇਰ ਰਾਤ ਤੱਕ ਟ੍ਰੈਫਿਕ ਲਾਈਟਾਂ 'ਤੇ ਸ਼ੋਰ ਮਚਾਉਂਦੇ ਮੋਟਰਸਾਈਕਲਾਂ ਤੋਂ ਲੈ ਕੇ ਦੇਰ ਰਾਤ ਤੱਕ ਦਫ਼ਤਰਾਂ 'ਚ ਕੰਮ ਕਰਨ ਵਾਲੇ, ਹਰ ਕੋਈ ਇਥੇ ਅੱਗੇ ਵੱਧਣ ਲਈ ਹੈ।"

ਉਹ ਅੱਗੇ ਕਹਿੰਦੇ ਹਨ, "ਪਰ ਨਿਊਯਾਰਕ ਦੇ ਉੱਲਟ ਜਿੱਥੇ ਪਾਬਨ ਪਹਿਲਾਂ ਰਹਿੰਦੇ ਸਨ ਅਤੇ ਉਨ੍ਹਾਂ ਨੇ ਪਾਇਆ ਸੀ ਕਿ ਲੋਕ ਆਮ ਤੌਰ 'ਤੇ ਆਪਣੇ ਕਾਰਡ ਛਾਤੀ ਦੇ ਨੇੜੇ ਰੱਖਦੇ ਸਨ, ਇਥੇ ਲੋਕ ਹਮੇਸ਼ਾਂ ਸੁਣਨ ਲਈ ਤਿਆਰ ਰਹਿੰਦੇ ਹਨ ਅਤੇ ਚੰਗੀ ਸਲਾਹ ਦਿੰਦੇ ਹਨ।"

ਪਰ ਇਥੇ ਰਹਿਣ ਅਤੇ ਕੰਮ ਕਰਨ ਲਈ ਹਾਲਾਂਕਿ ਮੈਂਡਰੇਨ ਸਿੱਖਣੀ ਲਾਜ਼ਮੀ ਹੈ। 

ਪਾਬਨ ਕਹਿੰਦੇ ਹਨ, "ਇਹ ਹੁਣ ਚੀਨ ਵਿੱਚ ਹੁਣ ਵਧੀਆ ਚੀਜ਼ ਨਹੀਂ ਰਹੀ।" 

"ਮੈਂਡਰੇਨ ਬਿਨ੍ਹਾਂ ਤੁਹਾਨੂੰ ਕੰਮ ਲਈ ਬਹੁਤ ਘੱਟ ਬਦਲ...